**ΓΕ.Λ. Ν. ΒΥΣΣΑΣ ΕΒΡΟΥ**

**ΔΕΛΤΙΟ ΤΥΠΟΥ**

**Δίνουμε με την ψήφο μας την ευκαιρία στους μαθητές μας να εκπροσωπήσουν την Ελλάδα στον**

**4ο Ευρωπαϊκό Διαγωνισμό Στατιστικής!**

Μετά την 1η θέση που κατέκτησε η ομάδα τριών μαθητών του σχολείου μας στον 4ο Πανελλήνιο Διαγωνισμό Στατιστικής, διεκδικεί το εισιτήριο για την εκπροσώπηση της χώρας μας στον 4ο Ευρωπαϊκό Διαγωνισμό Στατιστικής.

Οι 5 πρώτες ομάδες σε εθνικό επίπεδο συμμετέχουν στη γ΄ φάση με μία νέα εργασία που υλοποίησαν από τις 18/3/2021-08/04/2021, προκειμένου οι 2 από αυτές να λάβουν μέρος στον Ευρωπαϊκό Διαγωνισμό. Οι μαθητές μας κλήθηκαν να δημιουργήσουν ένα βίντεο 2 λεπτών στην αγγλική γλώσσα με θέμα: «Πληροφόρηση και παραπληροφόρηση: οι επίσημες στατιστικές σε έναν κόσμο που ξεχειλίζει από δεδομένα».

Η 1η ομάδα που θα προκριθεί θα ψηφιστεί με ηλεκτρονική ψηφοφορία από το κοινό και η 2η από την Επιτροπή Αξιολόγησης.

Αν σας αρέσει η εργασία που έκαναν τα παιδιά μας μπορείτε να τα στηρίξετε πατώντας ένα “like” στο YouTube κάτω από το βίντεο που δημιούργησαν στον ακόλουθο σύνδεσμο: <https://www.youtube.com/watch?v=bHhOwT2cTV8>

Η ηλεκτρονική ψηφοφορία θα πραγματοποιηθεί από τη Δευτέρα 12 Απριλίου έως την Πέμπτη 22 Απριλίου 2021.

**Συγχαρητήρια στους μαθητές μας για όλη τους την προσπάθεια!**

**Ευχόμαστε ολόψυχα καλή επιτυχία!!!**

 Νέα Βύσσα, 3/04/2021

 Η Διευθύντρια

 Χαραλαμπίδου Αγγελική